Държавен вестник, бр. 88, 2025 г., стр. 3

БРОЙ  88	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ТРУДА И СОЦИАЛНАТА 
ПОЛИТИКА
ПРАВИЛНИК 
за дейността на Съвета по осиновяване
Раздел I
Общи положения
Чл. 1. Правилникът урежда структурата 
и организацията на дейността на Съвета по 
осиновяване към регионалната дирекция за 
социално подпомагане, наричан по-нататък 
„съвета“.
Чл. 2. Съветът:
1. разглежда досиетата на децата и на 
лицата, които желаят да осиновят дете при 
условията на пълно осиновяване;
2. изисква допълнителни документи и 
информация, необходими за осиновяването, 
от съответните лица и компетентни органи;
3. определя за всяко вписано в Нацио­
налната електронна информационна система 
за пълно осиновяване по чл. 83, ал. 1 от 
Семейния кодекс дете с настоящ адрес на 
територията на областта подходящ осиновя­
ващ съобразно определените в чл. 95, ал. 1 
от Семейния кодекс критерии;
4. взема решение на редовно заседание и 
уведомява Съвета по международно осино­
вяване при Министерството на правосъдието 
за всяко дете, по отношение на което са 
налице условията на чл. 113, ал. 2 от Семей­
ния кодекс;
5. взема решение на редовно заседание 
за предприемане на мерки по чл. 95, ал. 8 
от Семейния кодекс, когато в Националната 
електронна информационна система за пълно 
осиновяване по чл. 83, ал. 1 от Семейния ко­
декс няма вписани подходящи осиновяващи, 
не може да определи подходящи осиновя­
ващи от вписаните лица или определените 
осиновяващи са отказали да осиновят дете 
със здравословен проблем, специални нужди 
или на по-висока възраст.
Чл. 3. (1) Съветът е колективен орган, 
който се състои от председател и членове.
(2) Председател на съвета е директорът 
на съответната регионална дирекция за со­
циално подпомагане.
(3) Членове на съвета са: юрист, определен 
от областния управител, лекар, определен 
от директора на регионалната здравна ин­
спекция, педагог, определен от началника на 
регионалното управление на образованието, 
психолог или социален работник, определен 
от директора на дирекция „Социално под­
помагане“ по настоящия адрес на детето, 
както и ръководителят на социалната или 
интегрираната здравно-социална услуга за 
резидентна грижа, в която е настанено детето, 
в случаите, когато се определя осиновяващ 
на дете, настанено в такава услуга.
(4) Органите по ал. 3 определят и постоян­
ни заместници на членовете на съвета.
(5) Поименният състав на членовете и 
техните заместници в съвета се определя 
със заповед на директора на регионалната 
дирекция за социално подпомагане.
Чл. 4. (1) Председателят:
1. представлява съвета;
2. ръководи заседанията и цялостната 
работа на съвета.
(2) В отсъствие на председателя функци­
ите му се изпълняват от определен от него 
член на съвета.
Чл. 5. Всеки член на съвета участва в 
работата му лично или чрез определения по 
чл. 3, ал. 4 негов заместник.
Чл. 6. (1) Дейността на съвета се подпо­
мага от секретар-експерта по закрила на 
детето от регионалната дирекция за социално 
подпомагане.
(2) Секретарят:
1. подготвя проект на дневен ред за засе­
данията на съвета;
2. подготвя доклад за заседанията на съ­
вета, съдържащ информация относно децата, 
чието осиновяване предстои да бъде обсъдено, 
както и относно потенциалните осиновители;
3. води протокол от всяко заседание на 
съвета;
4. осигурява съхраняването на протоколи­
те и материалите от заседанията на съвета 
за срок 5 години, след което се извършва 
предаването им на Държавния архив;
5. въвежда в информационната система по 
чл. 83, ал. 1 от Семейния кодекс извлечение 
от всеки протокол към съответното досие, за 
което се отнася взетото от съвета решение;
6. подготвя за всяко вписано в инфор­
мационната система по чл. 83, ал. 1 от 
Семейния кодекс дете с настоящ адрес на 
територията на областта доклад по образец 
съгласно приложение № 4 към чл. 9, ал. 5 от 
Наредба № РД-06-46 от 4.11.2024 г. за реда за 
вписването, воденето, съхраняването, поддър­
жането и функционирането на Националната 
електронна информационна система за пълно 
осиновяване, издадена от министъра на труда 
и социалната политика (oбн., ДВ, бр. 97 от 
2024 г.; доп., бр. 58 от 2025 г.);
7. уведомява чрез информационната систе­
ма по чл. 83, ал. 1 от Семейния кодекс първия